Komisijos reglamentas (EB) Nr. 1662/94
1994 m. liepos 8 d.
iš dalies keičiantis Reglamentą (EEB) Nr. 1859/93 dėl importo licencijų sistemos taikymo iš trečiųjų šalių importuotiems česnakams
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1972 m. gegužės 18 d. Tarybos reglamentą (EEB) Nr. 1035/72 dėl vaisių ir daržovių rinkos bendro organizavimo [1] su paskutiniais pakeitimais, padarytais Reglamentu (EB) Nr. 3669/93 [2], ypač į jo 22b straipsnį,
kadangi pagal Komisijos reglamento (EEB) Nr. 1859/93 [3] 3 straipsnio 2 dalį importo licencijos turi būti išduotos per tris darbo dienas nuo tos dienos, kai joms buvo paduotos paraiškos; kadangi šio laiko nepakanka, norint efektyviai valdyti sistemą ir todėl jis turėtų būti pratęstas iki penkių dienų;
kadangi šiame reglamente numatytos priemonės atitinka Vaisių ir daržovių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 1859/93 3 straipsnio 2 dalies pirmoji pastraipa pakeičiama taip:
"Importo licencijos išduodamos penktą darbo dieną nuo tos dienos, kai buvo paduota paraiška, jei per tą laiką netaikomos tam tikros priemonės."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis netaikomas paraiškoms, paduotoms iki jo įsigaliojimo dienos.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1994 m. liepos 8 d.